Παστιτσάδα με σουπιές
Μια πεντανόστιμη παστιτσάδα με σουπιές, κόκκινη σάλτσα και καυτερή πιπερίτσα τσίλι.
500 γρ. μακαρόνια χοντρά Νo 2, 1 κιλό σουπιές, καθαρισμένες, κομμένες σε κομμάτια περίπου 3 εκ., 3 ξερά κρεμμύδια, σε λεπτές φέτες, 1 σκελίδα σκόρδο, ψιλοκομμένη, 420 γρ. (1 κονσέρβα) ολόκληρα ντοματάκια κονσέρβας, ελαφρώς χτυπημένα στον πολυκόφτη, 90 ml λευκό, ξηρό κρασί, 100 ml ελαιόλαδο, 2 φλούδες από ακέρωτο πορτοκάλι, 1 μικρό ξύλο κανέλας, 1 πιπερίτσα τσίλι, ψιλοκομμένη, αλάτι, φρεσκοτριμμένο πιπέρι
Για την παστιτσάδα με σουπιές ξεκινάμε και αλατίζουμε τις σουπιές και τις αφήνουμε σε  ένα σουρωτήρι στο ψυγείο, μέχρι να τις χρειαστούμε. (Δεν ξεχνάμε να βάλουμε το σουρωτήρι μέσα σε άλλο σκεύος για να μαζεύει τα  υγρά.)Σε μια φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι για 6-8 λεπτά, μέχρι να μαλακώσει.Ρίχνουμε  τις σουπιές και το σκόρδο και συνεχίζουμε το  σοτάρισμα για άλλο 1 λεπτό, μέχρι να αλλάξουν χρώμα οι σουπιές.Ρίχνουμε το κρασί,  αφήνουμε 2 λεπτά να εξατμιστεί το αλκοόλ και  προσθέτουμε την ντομάτα, το τσίλι, τις φλούδες πορτοκαλιού, την κανέλα, αλατοπίπερο και  250 ml νερό. (Αν έχουμε και μελάνι σουπιάς, το ρίχνουμε τώρα.)Σιγομαγειρεύουμε για περίπου 30 λεπτά, μέχρι να μαλακώσουν οι σουπιές.Αφαιρούμε την κανέλα και τις φλούδες.Παράλληλα, σε άφθονο αλατισμένο νερό  που κοχλάζει βράζουμε τα ζυμαρικά σύμφωνα με τις οδηγίες της συσκευασίας.Τα στραγγίζουμε και τα αδειάζουμε στην κατσαρόλα με  τις σουπιές.Ανακατεύουμε απαλά. Αν θέλουμε,  πασπαλίζουμε με λίγα καβουρδισμένα αμύγδαλα και σερβίρουμε.
Ζυμαρικά,Ντομάτα,Σουπιές